CELEX: 62021TN0072
Language: hu
Date: 2021-02-03 00:00:00
Title: T-72/21. sz. ügy: 2021. február 3-án benyújtott kereset – Bowden és Young kontra Europol

2021.3.22.   
            
            
               HU
            
            
               Az Európai Unió Hivatalos Lapja
            
            
               C 98/33
            
         
      2021. február 3-án benyújtott kereset – Bowden és Young kontra Europol
      (T-72/21. sz. ügy)
      (2021/C 98/38)
      Az eljárás nyelve: francia
      
         Felek
      
      
         Felperesek: Ian James Bowden (Hága, Hollandia) és Janey Young (Hága, Hollandia) (képviselő: N. de Montigny ügyvéd)
      
         Alperes: a Bűnüldözési Együttműködés Európai Uniós Ügynöksége (Europol)
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a 2020. március 30-i, a felperesektől az állampolgársági feltétel alóli kivételnek az egyéb alkalmazottakra vonatkozó alkalmazási feltételek 12. cikke (2) bekezdésének a) pontja szerinti engedélyezését megtagadó és következésképpen a szerződéseiket az egyéb alkalmazottakra vonatkozó alkalmazási feltételek 47. cikke alapján „az átmeneti időszak utolsó napján” – vagyis a kilépésről rendelkező megállapodás szerint 2020. december 31-én – kezdődő felmondási idővel megszüntető egyedi határozatokat;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek hat jogalapra hivatkoznak.
      
                  1.
               
               
                  Az első jogalap a kivétel engedélyezésének eljárása során az alkalmazott eljárás és feltételek jogellenességén, hibás jogalkalmazáson és hibás értelmezésen, az átláthatóság, az egyértelműség, a jogbiztonság, az előreláthatóság és a megfelelő ügyintézés kötelezettsége tiszteletben tartásának hiányán alapul.
               
            
                  2.
               
               
                  A második jogalap a jogos elvárások megsértésén, az ügyirat egyedi és alapos vizsgálatának hiányán, az önkényes döntéshozatalon, az eljárással való visszaélésen és az indokolás hiányán alapul.
               
            
                  3.
               
               
                  A harmadik jogalap a gondoskodási kötelezettség megsértésén alapul.
               
            
                  4.
               
               
                  A negyedik jogalap a hatékony módon történő meghallgatáshoz való jog megsértésén alapul.
               
            
                  5.
               
               
                  Az ötödik jogalap az egyenlő bánásmód és a bármilyen hátrányos megkülönböztetés tilalma elvének megsértésén alapul.
               
            
                  6.
               
               
                  A hatodik jogalap nyilvánvaló értékelési hibán alapul.